**Пән бойынша мұғалімдердің күнтізбелік –тақырыптық жоспарларының құрастыру сапасын бақылау туралы анықтама.**

Мақсаты: күнтізбелік – тақырыптық жоспарлардың құрастыру сапасын зерделеу.

2024 жылдың 02.09-06.09. күндері аралығында әдістемелік кеңес отырысында мектеп ұстаздарының күнтізбелік-тақырыптық жоспарлары тексеріліп , олардың Қазақстан Республикасының Білім министрлігінің 2022 жылғы16 қыркүйектегі №399бұйрығына сәйкес, мемлекеттік стандарттың Үлгілік оқу жоспарына негіздеп , оқытуға қойылатын талаптарға сай жасалғандары анықталды.Әр пән мұғалімі жаңа оқу жылының әдістемелік нұсқау хатындағы өзгерістер мен өзгешеліктерді оқып талдап, өз жоспарын әдістемелік нұсқау хатқа негіздегені анықталды, ұстаздардың сағат сандары оқу жылының ұзақтығына сай келетіні тексерілді.Мұғалімдердің күнтізбелік –тақырыптық оқу жоспарлары педагогикалық кеңесте бекітілді. Оқу аптасы 2 мен 9-сыныптар үшін -34 апта , дайындық тобы үшін -36 апта . Дайындық тобына қосымша демалыс ақпан айында жоқ және МАД 31 мамырға дейін оқиды. Биыл мектепте бала санының жоқтығынан 1-сынып жоқ.

Ұстаздар сабақты жоспарлау- бұл тиімді оқыту және білім алушылардың оқу мақсаттарына жетуі үшін қажетті педагогикалық практиканың ажырамас бөлігі болып табылатынын ұғынды .

Орта білім беру ұйымдарындағы сабақтарды жоспарлау нормативтік құқықтық актілермен реттеледі: «Мектепке дейінгі тәрбие және оқыту, орта, арнайы, қосымша, техникалық және кәсіптік, орта білімнен кейінгі білім беру ұйымдары педагогтерінің жүргізуі үшін міндетті құжаттардың тізбесін және олардың нысандарын бекіту туралы» (ҚР БҒМ 2020 жылғы 6 сәуірдегі №130 бұйрығы, ҚР Оқу-ағарту министрінің 2023 жылғы 17 наурыздағы № 68 бұйрығымен енгізілген өзгерістермен айқындалады. https://adilet.zan.kz/kaz/docs/V2000020317

Жоғарыда аталған нормативтік құқықтық актілерге сәйкес мұғалімдер сабақты жоспарлауда екі құжатты жүргізеді:

1. Пәндер бойынша орта мерзімді (күнтізбелік-тақырыптық) жоспар.
2. Қысқа мерзімді (сабақ) жоспар.

Екі жоспар да қағаз түрінде де, электронды түрде де жүргізілуі мүмкін (word, pdf).

Күнтізбелік-тақырыптық жоспарлары әзір. №130 бұйрыққа сәйкес орта мерзімді жоспарда мынадай міндетті болуы тиіс тармақтар толық қойылған:

* бөлім / ортақ тақырыптар;
* сабақтың тақырыбы;
* оқыту мақсаттары;
* сағаттар саны;
* өткізу мерзімдері және ескертпе.

Қысқа мерзімді (сабақ) жоспарларды тексеру «Қысқа мерзімді жоспарды бағалау картасы» бойынша тексерілді.

Ұсыныстар:

1. Мектеп мұғалімдеріне қысқа мерзімді жоспарлауды жүргізу бойынша түсіндіру жұмыстарын жүргізу, әдістемелік көмек көрсетіп, шебер сынып өткізу .

2.Мұғалімдер мемлекеттік стандартқа сай оқу бағдарламасымен жұмыс жасап,әдістемелік шеберліктерін , әдіс-тәсілдерін шыңдап отыру .

Мектеп директоры: Абдульманова Д.Ш.

**ҚР –ның «Білім туралы» Заңы және «Мектепке –жол» акциясының орындалуы туралы анықтама.**

Қыркүйектің 09.09.-13.09. аралығында мектепте директор жанындағы кеңесте талқыланып , мемлекеттік стандартқа сай «Білім туралы» заңның орындалуы мектеп әкімшілігі тарапынан бақыланды.

Қатаң есептегі құжаттаманың жүргізілуін мектепішілік бақылау жоспарына сәйкес ҰБДҚ-ның уақтылы толтырылуы тексерілді.

Тексеру барысында анықталды:

1. Оқушылар бойынша қыркүйек айында ҰБДҚ толтыру бойынша белсенді жұмыс жасалды, төмендегі құжаттар енгізіліп ,тексерілді:

– оқушылар контингенті бойынша ақпарат;

– 9- сынып түлектері туралы ақпарат;

– келген және кеткен оқушылар;

– оқушылардың келуі мен кетуі туралы бұйрықтар тіркелді;

– оларды қай сыныпқа қабылдағаны көрсетілді;

– шетел тілін оқу топтарына бөлінді;

– үйірмелер көрсетілді.

Оқу жылында:

– 1–4 сынып – 9 оқушы ;

– 5–9 сынып – 19 оқушы ;

* МАД- 5 оқушы ;

Оқу жылының басында контингент – 33 оқушы.

9-шы сынып оқушыларын жұмыспен қамту

Барлық оқушы саны – 7 оқушы ; барлығы тегін арнаулы орта колледждеріне оқуға түсті :

Медколледжге Көкшетау қаласы - 3 оқушы :Байкенов Рустам, Болат Аружан, Қарқын Альбина .

Красный Яр агротехникалық колледжіне -1 оқушы: Қуаныш Дамир

Көкшетау азаматтық колледжіне -1оқушы: Утеген Аліби

Финанс колледжіне -1 оқушы .қарқын Алема

2. Педагогикалық ұжым бойынша.

ҰБДҚ-да педагогтер туралы мына мәліметтер толтырылды:

– педагогикалық ұжым контингенті;

– жаңадан келген мұғалімдер туралы ақпарат;

– жас педагогтер туралы ақпарат;

– педагогикалық өтілі;

– білімі;

– тұрғылықты жері туралы ақпарат;

– біліктілікті арттыру курстарынан өту;

– аттестаттау туралы құжаттар;

– оқу жүктемесі және т. б.

2024-25 оқу жылында 11 мұғалім және шағын орталықта 1 тәрбиеші жұмыс істейді, оның ішінде ҰБДҚ бойынша барлық бөлімдер мен толтырылуға тиісті мәліметтер толық әрі нақты толтырылған.

Биылғы жылы бала санының жоқтығынан 1-сынып жоқ . «Мектепке –жол» акциясы аясында дайындық тобының оқушыларына ауылдағы «Мясной двор» шаруашылық қожалығы 5 оқушыға мектепке канцелярлық құралдармен қамтамасыз етіп көмектесті.

Ұсыныстар: 1. Ұлттық бірыңғай деректер қорының уақытылы, дұрыс ақпарат енгізілуі оқу ісінің меңгерушісі Балтабаева А.Е. назарында болсын.

Мектеп директоры: Абдульманова Д.Ш.

**Көркем еңбек , денешынықтыру сабағындағы техникалық қауіпсіздік сақтау ережелері инструктажының жүргізілуі туралы анықтама**

Республикамыздың барлық мектептеріне енгізілген «Біртұтас тәрбие» бағдарламасының жоспарын іске асыру барысында сабақ кестесіне аптаның әр дүйсенбісінің 0 сабағы сынып сағатына беріліп, әр дүйсенбі сайын сынып жетекшілер оқушылар мен сынып сағатын өткізіп , оның бір бөлігін осы қауіпсіздік ережелеріне арнайды. Оқушыларға әрдайым жеке бастың тазалығы , мектеп ережесінінің сақталуы , өрт қауіпсіздігі ,жылдың төрт мезгеліне байланысты қауіп-қатердің алдын –алу шаралары жайлы айтылып, сақтық жұмыстары жүргізіліп жатқандығы анықталды.

Мектептің шаруашылық меңгерушісі Мұханбетов Қ.С. мектептің өрт қауіпсіздігіне жауапты адам ретінде және тәрбие ісінің меңгерушісі Сыздыкова А.С. екеуі бірлесіп , эвакуациялық сақтану сабақтарын да өткізгендері анықталды.

Көркем еңбек пен денешынықтыру пәні мұғалімдерінің қауіпсіздік ережелеріне байланысты біліктіліктері тексерілді.Өткізіліп жатқан іс-шаралардың жұмыс жоспарлары мен есептері тәрбие ісінің меңгерушісі папкасында жинақталып жатқандығы анықталды.

Ұсыныстар:

1. Әр сынып жетекші мен пән мұғалімдері мектептегі техникалық қауіпсіздік ережелерін үнемі ұстанып , оқушылардың естеріне жиі-жиі ескертіп отыру қажет.

2.Қауіпсіздіктің алдын алу шаралары жан-жақты өткізіліп , келеңсіз жағдайлардың туындуына жол бермеу.

Мектеп директоры: Абдульманова Д.Ш.

**Білім алушылардың сабаққа қатысуын талдау туралы анықтама.**

Оқу жылының 02.09-30.09. аралығында әкімшілік тарапынан сабақтан қалуға бейім оқушыларды анықтау мақсатында мектеп оқушыларының сабаққа күнделікті қатысуын қадағалау жұмысы жүргізілді.

Бақылау барысында сабақты жиі, себепсіз босататын оқушының жоқтығы анықталды.Барлық оқушылар сабаққа қатысып жатты. Тек сабаққа кешігіп келетін оқушылар анықталды. Олар 7-сыныптан Қарқын Медина мен 8-сыныптан Теміржан Темірланға ескертулер жасалып түзетілді . 9-сынып оқушысы Ахметжанов Рауан 1 күн анасының сұрауымен сабақтан босатылды. Сонымен қатар, аудандық пәндер олимпиадаларына қатысқан оқушылар да мұғалімдердің жауапкершілігімен босатылды. Күн райының жылығына байланысты ауру-сырқаудан оқушылар аман болды, сабақты босатқан жоқ.

Ұсыныстар :

1.Оқушылырдың сабаққа қатысу , сабаққа кешікпеу мәселесі әкімшілік тарапында үнемі назарда болу.

2. Оқушылармен таңғы жаттығулар өткізіуді музыкамен ,қызықтырып өткізу. Бұл жауапкершілікті денешынықтыру мұғалімі Уразалина Ж.Б. мен аға тәлімгер Уртенбаева А.Р.-на жүктеу.

Мектеп директоры: Абдульманова Д.Ш.

**2-9 сыныптардан кіріс кесіндісін ұйымдастырып алу туралы анықтама.**

Мектеп оқушыларының жаңа оқу жылында білім деңгейлерін зерттеу және өткен оқу жылының олқылықтарын анықтап , оқушылардың негізгі құзыреттіліктерін қалпына келтіру мақсатында директор жанындағы отырыста бұл мәселе қаралып, оқу ісінің меңгерушісі Балтабаева А.Е. ұйымдастырумен кесте құрылып , қыркүйек айының соңғы апталарында барлық негізгі пәндерден сынама кіріспе тесттері алынып, сарапталды. Сараптама нәтижесінде оқушылардың жазғы каникул кезінде көп білік-дағдыларын ұмытып,білгендерін естеріне түсіре алмағандары анықталды.Бұл жылда қайталанатын жағдай , сондықтан әр пән мұғаліміне қайталау жұмыстарын көбірек өткізу керектігі айтылды, әсіресе , үлгерімі төмен оқушылармен .Тесттер Нәтижелері мен ұстаздардың есептері оқу ісіің меңгерушісінде жинақталды.

Ұсыныстар :

1. Әр пән мұғаліміне білімдегі олқылықтарды жою және төмен көрсеткіштермен жұмыс істеу мақсатында өз пәндері бойынша қосымша жұмыстар жүргізіп, білім сапасын көтеру керек .

2.Осы жұмыс барысында сыып жетекшілер ата-аналармен қарым-қатынасты күшейту.

3. Мектеп психологі Алтайбаева А.Е. психолохиялық тұрғыдан қолдау жасау.

Мектеп директоры : Абдульманова Д.Ш.

**Мектепішілік , аудандық пән олимпиадасына және оқушылардың ғылыми –зерттеу жұмыстарына дайындық барысы туралы анықтама.**

Мектеп оқушыларының білім сапасын жақсарту мақсатында, дарынды балаларды анықтап , олардың шығармашылық деңгейін көтеру , алған білімдерін өмірмен ұштастыра алғызу мақсатында әдістемелік кеңес отырысында өткен оқу жылының нәтижелеріне тоқталып , осы оқу жылында нәтижені одан әрі көтеру мәселесі айтылғаны анықталды. Былтырғы жылы аудан көлемінде ғылыми жобадан:

1-орын « Құрт-ұлттық тағам» Сейіт Жанару 5-сынып

2-орын «Пластикалық бөтелкенің екінші өмірі» Мұрат Алихан

2-орын « Бөлме өсімдіктерінің пайдасы» Берік Минура мен Амрин Елнара 4-сынып

3-орын « Бал және оның пайдасы » Қайырбек Асылайым 7-сынып

Алған болатын . Пән олипиадаларынан да оқушыларымыз жүлделі 1,2,3-орындар иеленген болатын.

Сондықтан , мұғалімдерге жақсы оқитын оқушылардан өздеріне оқушы таңдап , тақырып таңдап ,жұмысты қазірден бастау айтылып, дарынды балалармен жұмыстың жоспары құрылғындығы белгілі болды.

Ұсыныстар :

1. Дарынды балалармен жұмысты қолға алып, жан-жақты жұмыс жүргізу .
2. Дарынды оқушымен жұмыстың нәтижесін былтырғы жылдың көрсеткішінен асыру.

Мектеп директоры: Абдульманова Д.Ш.

**Жас мамандармен жұмыстың барысы туралы анықтама.**

Биылғы оқу жылында мектепте 2 жас маман жұмыс жасайды: бірі қазақ тілі мен әдебиеті мұғалімі -Қайратова М. , екінші жыл жұмыс істейді, екіншісі биылғы жас маман математик-Өтеш А.Ж. Мектепте « Ізденіс» жас мамандар клубы бар , жетекшісі Жаукенова А.К. Жыл басында клубтың жұмыс жоспары құрылған, , екеуіне де тәлімгер тағайындалған .

Бұл екі жас маманға әдістемелік көмек беру мақсатында мектеп әкімшілік тарапынан сабаққа қатысулар болды. Екеуі де өз пәндерін жақсы меңгерген , оқушылармен қарым-қатынастары жақсы.

Алайда, екеуіне де қысқа мерзімді жұмыс жоспарын дайын жоспарларды қолданғанмен, өз оқушыларының ерекшеліктеріне , сабақтың тақырыбына, техникалық базаларға қарап құрстыру керектігі және өзі құрастыру қажеттілігі айтылды. Одан кейін уақыт үнемдеп және уақытты жеткізе білу керектігі айтылды.Ең бірінші өздеріне ширақ болу керек және қайталап түсіндіруге жалықпау керектігі айтылды, себебі алдарында отырған аз оқушы болса да, ауылдың балалары, іріктеп алған , таңдап алған лицей оқушылары емес. Сондықтан олармен көп жұмыс жасау керектігі анықталды.

Ұсыныстар:

1. Қысқа мерзімді жоспарды өзі , өзінің оқшыларының білік-дағдыларына негізідеп қүрастырған жөн.
2. Математика пәні мұғалімі Өтеш А.Ж.- на оқушыларға есепті шығару жолын қысқаша емес, көлемді түрде түсінікті етіп түсіндіру керектігі ұсынылды.

Мектеп директоры: Абдульманова Д.Ш.

**Электронды журналдардың толтырылу жағдайы туралы анықтама .**

Мектептегі қатаң есептегі құжаттардың уақытылы толтырылуы жағдайын тексеру мақсатында , электронды платформаны зерделеу барысында қазан айының 21.10.-25.10. аралығында әкімшілік тарапынан сараптау жұмыстары жүргізілді. Педагогикалық кеңес отырысында оқу ісінің меңгерушісі Балталтабаева А.Е. есеп жасады. Есепте Күнделік кз электронды журналды толтыруда мектеп бойынша аудандық ББ мекемесі тарапынан ешқандай ескерту болмағаны, мұғалімдер күнделікті сабақтарын журналдарға толтырып, мониторинг жасалып отырылатыны айтылған. Тек ата-ана тарапынан күнделік қадағалау пайызы аз болғандықтан , әр сынып жетекшіге ата-аналармен осы мәселе жөнінде сөйлесу керектігі айтылды. Дайындық тобы күнделік кз платформасына кірмегендіктен , оқушылардың сабаққа қатысуын қағаз журналына белгілеп отыру қажеттігі тағы бір рет ескертілді.

Ұсыныстар:

1.Күнделік кз платформасының уақытылы және дұрыс толтырылуы үнемі әкімшілік тарапында болу керек.

2.Ата-ана тарапынан күнделікке кіруді жан-жақты ұйымдастыру.

Мектеп директоры: Абдульманова Д.Ш.

**«Тіл туралы» заңды орындау бойынша жұмыстың анықтамасы.**

Оқу жылының басында оқу-тәрбие жұмыс жоспарына ҚР ның « Тілдер туралы Заңын» іске асыру жоспары құрылып, онда республикамыздың тіл саясатын іске асыру мақсатында келесі іс-шаралар белгіленді: мемлекеттік тілде іс қағаздарын жүргізу, мектептегі стендтер мен көрнекі материалдардың қазақ тілінде дұрыс жазылуын қадағалау,мемлекеттік қызмет көрсету «Электронды үкімет» «E-gov» сайтында құжаттарды мемлекеттік тілде дұрыс жүргізілуін бақылау , кітапхана қорын қазақ тіліндегі кітаптармен толықтыру сияқты жұмыстар қамтылды.Биылғы жылы аудандық білім бөлімінен мектеп кітапханасына әдеби кітаптармен толықтырылды.

Қыркүйек айында « Тілдер» айлығына байланысты мектептегі тіл мамандарының ұйымдастыруымен онкүндік өткізілді. Онда оқушылармен үш тілде білім алушылардың ой-өрісін кеңейтетін , шығармашылығын дамытатын , білім деңгейін арттыратын әртүрлі қызықты іс-шаралар өткізіліп, сарапталып, өткізген іс-шаралардың сценарий , көрнекілік, есептері жеке папкаларға жинақталып қойылды. Алдағы уақытта да бұл жұмыс әрі қарай жалғастырылып, үнемі назарда болады.

Ұсыныстар:

1. « тіл туралы» заңның орындалу барысын , жұмыс жоспарын іске асыруды бақылауда ұстап, жыл соңында мониторинг жасау.
2. Аудандық сайыстар мен конкурстарға оқушыларды барынша көбірек қатыстыру .

Мектеп директоры: Абдульманова Д.Ш.

**«Қызыл аттестатқа» үміткерлердің құжаттарын зерделеу бойынша анықтама.**

2024-25 оқу жылында мектеп бітіруші 9-сыныпта 6 оқушы білім алып жатыр. Сынып бойынша білім сапасы 50 пайызды құрайды. 6 оқушының екеуі үздік оқушылар : Мұқанбет Нұрайым мен Балтабекова Дилназ ,

1 оқушы екпінді: Қапар Айберген, екі оқушы орташа оқиды. Екі үздік оқушының 5-сыныптан бергі табельдері тексеріліп , олардың биылғы жылының аяғына дейін осылай 5-пен оқыса, «Қызыл аттестатқа» үміткерлікке ұсынуға болатын мәселесі қаңтар айындағы педагогикалық кеңес отырысында қаралып, отырыс шешіміне енгізілді. Оқу ісінің меңгерушісі Балтабаева А.Е. 9-сыныптың қорытынды аттестаттау мәселесіне тоқталып, аттестаттауға аудандық білім беру бөлімінің бұйрығына негіздеп , бұйрық шығарылып, комиссия құрамы құрылғанын хабардар етті.Пән мұғалімдері де негізгі пәндер бойынша дайындық жұмыстарын бастап ,қосымша тапсырмалар жүргізіп жатқандығы анықталды.

Ұсыныстар:

1. «Қызыл аттестатқа» үміткер 2 оқушының үлгерім сапасының көрсеткіші үнемі назарда болып, білім деңгейі алған бағасына сай болу керек.

2.Білім алушылардың қорытынды аттестатқа дайындық жұмыстары басталсын.

Мектеп директоры: Абдульманова Д.Ш.

**Тоқсанның қорытындысы бойынша бағалау нәтижелері туралы анықтама.**

Оқушылардың білім жетістіктерінің нәтижелерін байқау, БЖБ, ТЖБ жұмыстарынының талапқа сай орындалуын қадағалау мақсатында 25.10-27.10. аралығында мектеп әкімшілігі тарапынан бақылау жүргізіліп,әдістемелік кеңес отырысында бұл мәселе қаралып сарапталды.БЖБ,ТЖБ жұмыстары белгіленген кесте бойынша жүргізіліп,әр пән мұғалімінің есептері шығарылған пайыздарымен оқу ісінің меңгерушісіне тапсырылды.Оқушылардың жұмыстары мен қатемен жұмыстары өздерінде жинақталды.

Сараптаудың нәтижесінде әр сыныпта үлгерімі төмен оқушылардың бар екндігі анықталды. 2-сыныпта Жолданғар Әмірхан, 5-сыныпта Қуанышбек Мейрамбек, 8-сыныпта Қуанышбек Аяна, 9-сыныпта Қуанышбек Асылбек . Бұл оқушылардың білім деңгейі алған бағаларына сай емес, көтермелеп қойылғандығы айқындалды. Әр пән мұғаліміне ескертулер жасалды.Келесі тоқсанда осы мәселеге назар аудару керектігі айтылды. Оқушыларға жекелей тапсырмалар беріп, қосымша жұмыстар жүргізіп керектігі айтылды.

МАД тобының да 5 оқушысының бейімділігі талқыланды.3 оқушы Қарқын Нұрислам, Сабыржан Али , Амангелді Айсананың бейімділігі жақсы :сандарды таниды, сандарда қосып ала алады саусақпен, түстерді ажыратады, мәтіндердің мазмұнын ұғады. Ал Асылым мен Әдемі жастары әлі төмен болғандықтан тез жалығады ,еркеліктері басым, әлі ойын балалары.Сондықтан тәрбиеші Жаукенова А.К.-на осы балалардың ата-аналарымен сөйлесіп, қолдау жасап, балаларға көп көңіл бөлу керектігі айтылды.

Ұсыныстар:

1.Нашар оқитын оқушылармен жұмысты жан-жақты жүргізіп, білім сапасын көтеру.

2.Ата-ана тарапынан оқушылардың біліміне қолдау жасау үшін қарым –қатынастыкүшейту.

Мектеп директоры : Абдульманова Д.Ш.

**5-6 сыныптарды жалпы бақылау бойынша анықтама**

Қазан айының 01.10.-4.10. аралығында оқушылардың оқыту деңгейін бақылау мақсатында әкімшілік тарапынан тесттер алынып , сабақтарға қатысылып сарапталды.Бұл мәселе директор жанындағы кеңес отырысында қаралды.Қорытынды нәтижелері келесідей болды :

5-сыныпта 4 оқушы білім алады, білім сапасы 50 пайыз. Сыныпта 2 үздік оқушы , 2 оқушы орташа оқиды.Утеген Фариза мен Қуанышбек Мейрамбектің білім деңгейлері орташа болып есептелгенмен , білімдері нашар екендігі анықталды. Бұл 2 оқушының зейіндері өте нашар, қазір айтқанды қазір ұмытады. Пән мұғалімдерінің айтуынша ,үйде де ата-ана тарапынан қадағалау жоқ, бірнеше рет ата-анаға ескертілген , нәтиже жоқ. Сондықтан мұғалімдерге сабақтан тыс алып қалып, осы 2 оқушымен қосымша жұмыстар жүргізіп , тапсырмалар орындатып көру ұсынылды.

6- сыныпта 5 оқушы білім алады, үлгерім сапасы 80 пайыз: 2 оқушы үздік, 2 оқушы екпінді , 1 оқушы орташа . Орташа оқитын Сейіт Нұрасылдың да зейіні нашар,білгенін ұмыта береді.Әсіресе, математика , ағылшын сабақтары қиын соғып тұр бұл оқушыға .Ойлау қабілеті баяу, ұзақ ойланады,қателесе береді. Бұл оқушының ата-анасына бірнеше рет ескертілген ,бірақ нәтиже жоқ. Сондықтан ұстаздарға Нұрасылмен де қосымша жұмыстар жүргізіп көмектесу қажеттілігі ескертілді.

Ал қалған оқушылардың бағалары жақсы болғанымен, кей пәндерден баға көтермеленіп қойылатындай болды тест қорытындыларымен салыстырғанда.Мұғалімдерге бағаны оқушының біліміне сай қою керектігі ескертілді.

Ұсыныстар:

1.5-6 сыныптардағы нашар оқитын оқушылармен пән мұғалімдері , сынып жетекшілер, мектеп психологі жұмысты жандандырып, ата-анамен тығыз байланыс жасап, оқушылардың білім сапасын көтеруге ат салысу.

2. Пән мұғалімдері ай сайын оқушылардың білім сапасына мониторинг жасасын.

Мектеп директоры: Абдульманова Д.Ш.

**Білім алушылардың сабаққа қатысуын талдау бойынша анықтама.**

Қазан айының 2 мен 27 күндер аралығында оқушылардың сабаққа қатысуын есепке алу мақсатында жүргізілген тексеріс нәтижесі бойынша келесі ақпараттар анықталды: мектепте осы уақыт аралығында себепсіз сабақ босатқан оқушы болған жоқ. Тек 9-сыныптың оқушысы Қуанышбек Асылбек асқазаны ауырған себептен емханада 1 апта жатып шықты, анықтамасы сынып жетекшісінде есепте. Тағы 1-2 оқушы ата-ана тарапынан сұранып, 1 күнге тістерін оңдатуға барғандары анықталды. Ал жалпы, мектеп бойынша себепсіз сабаққа келмейтін оқушы жоқ. Әр сыныптың жетекшілері өз ата-аналарымен жеке ватсап топ құрып , ата-ана жиналыстарын өткізіп , балалардың жағдайларын біліп отыратыны анықталды. Алдағы уақытта да осы жұмыс жалғасын табады.

Ұсыныстар:

1. Оқушылардың сабаққа қатысу барысы үнемі қадағалансын.
2. Мектеп әкімшілігі тарапынан, сынып жетекшілер тарапынан оқушылардың кешкілік уақытта көшеде жүрмеуі қадағалансын.

Мектеп директоры: Абдульманова Д.Ш.

**Физика, химия,биология , география пәні мұғалімдерінің 7-сыныптағы жұмыс жүйесі туралы анықтама.**

Мектептегі 7-сыныптың оқушыларының жаңадан енген пәндерді меңгеру деңгейлерін тексеру мақсатында мектеп әкімшілігі тарапынан химия, физика, география сабақтарына қатысулар болып, мұғалімдердің әдіс-тәсілдері, сабақты түсіндіру технологиялары , оқушылардың білім деңгейлері қазан айының басынан ортасына дейін бақыланып, әдістемелік кеңес отырысында талданды.

География пәнін өз маманы Уртенбаева А.Р.береді , педагог-модератор , сабақтарында АКТ қолданады. Мұғалімнің жинақ папкасында карталар , әр сынып бойынша жекелей тақырыптардың әрбірінің тест тапсырмалар жинағы бар, сол жинақ бойынша оқушылардан үнемі тесттер алып,өткен тақырыптарды қайталап отыратыны анықталды . Жалпы мектеп бойынша география пәнінен оқушылырдың үлгерім көрсеткіші 80 пайызды құрайды.

Физика пәні маманы болмағандықтан, бұл сабақты математик , жас маман Өтеш А.Ж. береді . Бұл пән бойынша сапа көрсеткіш 40 пайызды құрайды.

Химия пәні де , нақты өз маманы болмағандықтан, биолог Сыздыкова А.С. береді, сапалық көрсеткіш химия бойынша 50 пайыз.

Бұл пәндердің бәрі 7-сынып үшін жаңа пәндер, соған қарамастан сыныптағы 2 екпінді оқушы Сейіт Айару мен Қарқын Медина бұл пәндерді барынша игеріп жатыр. Өкініштісі , мектепте не физикадан, не химиядан лаборатория деген жоқ, сондықтан , мұғалімдер, мүмкіндігінше , компьютерді қолданып, практикалық жұмыстарды визуалды болса да көрсетіп ,түсіндіріп жатады.

Биылғы жылы аудандық ББ бөлімінің мектепке берген тачпанелі осы сабақтарда жиі қолданылады.

Ұсыныстар:

1. Пәндердің жаңа және күрделігіне байланысты оқушылармен қайталау жұмыстары мен практикалық жұмыстарды жиі-жиі өткізу.
2. Пән мұғалімдері өздерінің білімдерін әрдайым толықтырып , ізденісте болу.

Мектеп директоры : Абдульманова Д.Ш.

**МАД тобының , 5-сынып оқушыларының бейімделуі бойынша анықтама.**

Биылғы оқу жылында бала саны болмағандықтан 1-сынып жоқ. Мектепалды даярлық тобында 5 оқушы дәріс алады: 2 ұл мен 3қыз бала.

Сабыржын Али мен Қарқын Нұрисламның , Амангелді Айсананың бейімделу барысы жақсы : барлық әріптерді таниды ,10 –ға дейін сандарды санайды, қосып алады.Мәтіннің мазмұнын түсінеді, қайталап айта алады.Нұрислам мен Айсана суретті жақсы салады.Али сұрақтарға толық жауап береді, өзінің ойларын толық жеткізе алады.Бұл 3 оқушы 5 жасқа толықтай толып келген балалар. Ал Асылым мен Әдемінің кештеу туғандары байқалап тұрады.Асылымның тілі анық емес, көп әріптерге тілі келмейді ,баяу , ойын толық жеткізе алмайды. Әдемі үйінде орысша сөйлегендіктен ,қазақша ойын әзер жеткізеді. Бұл екі баланың есте сақтау қабілеттері анау үшеуіне қарағанда нашарлау , білгендерін тез ұмыта береді.Негізі мектепалды даярлық тобындағы барлық оқушы әлі ойын баласы деуге болады: тез жалығады, тез шаршайды.

5-сыныпта оқу жылының басында 4 оқушы болғанымен , 1 оқушы көшіп кетіп , 3 оқушы қалды.Оның ішінде 2 оқушы үздік: Берік Минура мен Амрина Елнара.Бұл 2 оқушының бейімделу процесі өте жақсы , пән мұғалімдеріне тез үйренісіп кетті.Барлық сабақтан үлгерімдері жақсы , тез ұғады, сабаққа тиянақты дайындалады. Ал Қуанышбек Мейрамбектің үлгерімі орташа ,тіпті нашар деп айтуға болады. Бұл оқушыда зейін деген жоқ, ойланбайды, әйтеуір жауап бере салады.Бастауыш сыныпта да солай оқыған .Үйде қадағалау аз, толық емес отбасынан шыққан.Бірақ пән мұғалімдерінің айтуына қарағанда кішкене есейгендігі бар дейді, аздап болса да, кейде сұрақтарға ойланып жауап беретіні бар. Мектеп психологі Алтайбаева А.Е. Мейрамбекпен жекелей жұмыстар жүргізіп жатыр, бастауыш сыныпқа қарағанда, қазір айтқанды аз да болса тыңдап ұғатыны байқалатынын айтты.пән мұғалімдеріне де , сынып жетекшіге де осы оқушымен жекелей жұмыс жасау керектігі ескертілді.

Ұсыныстар:

1. Мектепалды даярлық тобы мен 5-сыныптың бейімделу барысы мектеп әкімшілігінің үнемі назарында болу.
2. 2. Мектеп психологі бейімделу барысында психологиялық қолдауды жан-жақты жүргізу .

Мектеп директоры: Абдульманова Д.Ш.

**Қазақ тілі мен әдебиеті, орыс тілі мен әдебиеті және ағылшын тілі апталығының өткізілуі туралы анықтама.**

Мектепте қарашаның 18 мен 25 күндері аралығында тілдер апталығы өтті.Алдын ала апталықтың жұмыс жоспары құрылып бекітілді. Апталықтың ашылуы көңілді сайыс ретінде мақал-мәтелдер айтумен басталып, таңертең тіл мамандарының оқушылар мен қызметкерлерді бауырсақ, тәттілермен ерекше қарсы алуымен басталды. Одан әрі «Көңілді сұрақтар» сайысымен жалғасып ребустар шешілді. «Көп білемін» сайысына оқушылар қызыға қатысты. Қазақ тілі мұғалімі жас маман Қайратова Мерей « тілім менің –тірегім, соғып тұрған жүрегім» атты мәнерлеп оқу сайысын өткізді. « Ертегілер білесің бе» викторинасы оқушыларды балалық шаққа саяхатқа апарғандай болды. Сонымен қатар, «Білімдіге нұр жауар» тақырыбындағы сыныптан тыс іс-шаралар да жақсы өтті.Апталық «Бұл қалай болды...» атты презентациямен аяқталып, белсенді оқушылардың марапатталуымен аяқталғаны анықталды. Апталық жақсы өтті, тек межеленген уақытынан кешірек өтті. Апталықтың барлық құжаттары мен есебі тәрбие ісінің меңгерушісі Сыздыкова А.С. папкасында жинақталған.

Ұсыныстар:

1.Келесі апталықта пән мұғалімдері АКТ –ны қолданып, заманауи платформалармен жұмыс жасау.

2. Әр тілдің ерекшеліктеріне тоқталып, әр ұлттың ерекше бір қасиеттеріне ізденіс жасау.

Мектеп директоры: Абдульманова Д.Ш.

**Мектеп асханасында тамақтануды ұйымдастырудың жағдайы туралы анықтама.**

Жаңа оқу жылының басында оқу жылының басталуына байланысты оқушылардың тамақтану мәселесі педагогикалық кеңесте қаралып, бұйрық шығарылып, одан әрі директор жанындағы кеңесте талқыланғаны анықталды.Оқу жылының басында асхана жұмысын арендатор алғанымен, санитарлық талаптарға сай келмегендіктен , келісім шарт бұзылып, асхана қайтадан аудандық білім бөлімінің балансына енгізілді. Тамақтың сапасын , азық-түліктердің жағдайын , асхананың жағдайын қарап отыратын мектепте бракераждық комиссия құрылды.

Мектепте отбасы жағдайы төмен оқушылар ,АСП алатын отбасы оқушылары жоқ. Бастауыш сыныптың 9 оқушысы республикалық бюджеттен тегін тамақ ішеді. Сонымен қатар, «Еркетай»шағын балалар орталығының көпбалалы отбасының 8 бүлдіршіні тегін тамақтанады. Ал қалған балалар ата-ана тарапынан 3 мың теңге төлеп тамақтанады. Бұл ақшаның суммасы ата-аналардаң өз шешімдері бойынша жасалған.Шағын орталық 4 сағат жарты күн жұмыс істейді.

Қалған 5-9 сынып оқушылары ата-ана жарнасынан ыстық шай мен булочки, пирожки , самсамен қамтамасыз етілген. Асхананың кезекшілік кестесі құрылып, белгіленген уақыт бойынша білім алушылар уақытында тамақтанады. Мектепте ата-аналармен жүйелі жұмыс жүргізілді: ата-аналар жиналыстарында балаларды ыстық тамақпен қамту қажеттілігі түсіндірілді; мектеп оқушыларымен тамақтану мәдениетін қалыптастыру бойынша және салауатты өмір салтын насихаттау бойынша ақпараттық және тәрбие жұмыстары: оқушыларды ыстық тамақтануға қатыстыру бойынша сынып сағаттары, сыныптан тыс шаралар өткізілуде.

Оқушыларды тамақтандыру  белгіленген кестеге сәйкес жүргізіледі. Бастауыш сынып оқушыларын сынып жетекшілері асханаға алып барады және кезекші мұғалімдер тамақтану кезіндегі оқушылардың тәртібін қадағалайды.

Тамақтану блогі-асхана. Орын саны-20 орындық .Асхана іші күнделікті жиналып отырылады.

Ұсынымдар:

1.Асхананың жағдайы санитарлық талапқа сай деп танылсын.

2.Бракераждық комисся жұмысын әрі жалғастырсын.

Мектеп директоры: Абдульманова Д.Ш.

**Бастауыш сыныптардағы үй тапсырмаларының көлемі және берілу сапасын бақылау мақсатында жүргізілген тақырыптық бақылау анықтамасы**

Бастауыш сыныптардағы үй тапсырмаларының көлемі және берілу сапасын бақылау мақсатында тақырыптық бақылау жүргізілді.

Үй тапсырмасы — сыныптағы сабақтардан кейін мұғалімнің тапсырмасы бойынша оқу және тәжірибелік жұмысты оқушының өздігінен орындайтын оку процесінің құрамдас бөлігі.Үй жұмысы оқушының бүкіл оқу жұмысының бөлінбес бір бөлігі болып табылады. Үйге берілген тапсырмаларды оқушының үнемі орындап, дұрыс ұйымдастырып отыруы оның жақсы үлгеруіне керекті шарттың бірі болып табылады. Мектеп оқушыларының оқуды үлгірмеуіне әкеліп соғатын себептердің көп таралған бір түрі үйге берілген тапсырмаларды қанағаттанарлықсыз орындауы, ал мұның өзі көбінесе үйге берілетін тапсырманың шамадан тыс көп беруден болады.

Шамасы келмейтін тапсырманы алған оқушылардың бірсыпырасы оларды орындауды мүлде қояды, ал енді біреулері оны жарым-жартылап қана орындайды, осыдан барып оқушылардың алған білімінде олқылықтар пайда болады да, сыныпта нашар оқитын оқушылар саны артады

Сабақта бекітілген білім көлеміне тура тәуелділіктегі үй тапсырмасының педагогикалық мақсаттағы көлемі оқу бағдарламасымен көзделген. Үй тапсырмасы түсінікті, жаңалық элементі бар және дербестігін көрсетуге мүмкіндік ашатындай болуы керек.

Тапсырма тақтада қысқаша белгіленіп, оқушының күнделігіне жазылады, мұғалімнің түсіндіруімен бірге ілеседі. Мұғалім сонымен бірге үй тапсырмасын ұйымдастыру жөнінде әдістемелік нұсқаулар береді орындалуын үнемі тексереді.

Жұмсалатын уақытты ескере отырып, үй тапсырмасына ұсынылатын көлемдер нақты белгіленген:

2-сыныпта 50 минут

3-4 сыныпта 70 минут

5-6 сыныпта 90 минут

* 1. сыныпта 110 минут

Ұсыныстар:

1.Оқушылырдың үй тапсырмаларын орындауын қадағалау

2.Ата-анамен байланысты нығайту

3.Үй тапсырмасының берілу нормасын сақтау

Мектеп директоры: Абдульманова Д.Ш.

**Тарих пәні апталығының өткізілуі туралы анықтама.**

Мектепте желтоқсанның 17 ен 20 күндері аралығында « Тәуелсіздік –тұғырым» атты тарих пәні апталығы өткізілді.

Тарих пәні мұғалімі Ташмағанбетова Ж.К. апталықтың басын танымдық сабақ ретінде бастап ,еліміздің тарихына бейнешолу жасап, оқушыларға біршама танымдық мағлұматтар берді.Желтоқсан оқиғасының еліміз үшін қаншалықты маңызды болғаны жайлы, желтоқсан құрбандарына деген құрмет көрсету туралы мәліметтер беріп, салтанатты жиынмен аяқтады.

Қазақ елінің тарихи атақты, ғұлама қайреткерлері мен арыстары жайлы да біршама тәрбиелік іс-шаралар болды.«Тәуелсіздік заңы» атты тақырыпта патриоттық әндер сайысын өткізді. «Көңілділер мен тапқырлар» сайысында да мектеп оқушылары Қазақстан тарихы бойынша керекті де қызықты мағлұматтармен танысты. 9-сыныппен тарихтан ашық сабақ өткізілді.

Жалпы, апталық өте жақсы көрнекілікпен , мазмұнды өтті деп бағаланды.

Ұсынымдар:

1. Мұғалімге оқушыларға тарихи оқиғалар жайлы мағлұматтарды дайын емес,өздері заманауи платформаларды қолдану арқылы ізденіп табуға машықтандыру керектігі ескертілді.
2. Оқушыларға интернет желісі арқылы визуалды мұражайларды, еліміздің тарихи жерлерін көрсету.

Мектеп директоры: Абдульманова Д.Ш.

**ҚР-ның «Білім туралы»Заңы және «Мектепке –жол» акциясының орындалуы жайлы анықтама.**

Қаңтар айынының директор жанындағы кеңес отырысында мектеп құжаттарын зерделеу мақсатында оқушылардың жеке іс қағазы, қызметкерлердің жеке ісқағаздары түгенделіп қаралды. Келген –кеткен оқушылардың қағаздары қаралды, ҰБДҚ -ның толтырылуы тексерілді. Мектепке келген оқушы жоқ, тек 5-сыныптан Утеген Фариза отбасының көшуіне байланысты СҚО облысына Бестерек мектебіне ауысқаны анықталды.

Жалпы , ауылда мектеп жасындағы балалардың бәрі оқумен қамтылған,үйде отырған оқушы жоқ. Мектепке -жол акциясы бойынша жаңа жыл қарсаңында мектеп оқушыларының барлығына, «Еркетай» шағын балалар орталығының бүлдіршіндеріне «Орман-көкше» шаруашылығы :басшысы Жарқынбаев Жанболат, «Жер-ана» шаруашылық қожалығы :басшысы Қаппасов Серік сияқты ауылдастарымыз жаңа жылдық кулектар жасап, көмектесіп, балаларды қуантып тастады.Бұл азаматтар мектептің қамқоршылық кеңесіне кіреді.

Ұсынымдар:

1.Мектепте мемлекеттік білім беру стандартының орындалуы үнемі қадағалансын.

2. Мектеп өміріне ауылдастарымызды , мектеп бітірген түлектерімізді мейлінше жақын тартып, тығыз байланыста болу.

Мектеп директоры: Абдульманова Д.Ш.

**4, 9 сынып оқушыларының ББЖМ деңгейіне талдау туралы анықтама.**

Мектепте 4 пен 9 сынып оқушыларының білім жетістіктерінің даму деңгейін талдау мақсатында оқу жылының басынан бастап мектеп әкімшілігі тарапынан сабаққа қатысу және сынама тесттер алу жұмыстарының барысы тексерілді.

Биылғы жылы 4 сыныпта 4 оқушы оқиды: оның екеуі үздік, екеуі екпінді , оқу үлгерім сапасы 100 пайыз. Қазан айынан бастап 4-сыныпта негізгі 2 пән : қазақ тілі, математикадан дайындық жұмыс жоспарлары құрылып , тесттер алынып , сарапталып жатыр.Сынама тесттердің нәтижелерін салыстырғанда : бастапқы нәтижеге қарағанда соңғы нәтижелерде пайыз көрсеткіші көтеріліп жатқандығы байқалады.Бұл сынып оқу үлгерім сапасын 100 пайыз беріп тұрғанымен , тест нәтижесінде Қарқын Кәусар мен

Үсен Мансурдың бағалары білімдеріне сәйкес еместігі байқалып, Асемгүл Аюбайқызына ескерту жасалды. Бұл оқушыларға бағаны көтермелеп қойылған .

9-сыныпта 4 оқушы оқиды: 2 үздік, 1 екпінді , 2 оқушы орташа оқиды.Үлгерім сапасы 50 пайыз. 9-сынып оқушыларымен де ББЖМ-ға дайындық жұмыстары жүргізіліп жатыр алгебра , қазақ тілі ,дүниежүзілік тарих пен география пәндерінен . Мұғалімдер оқушыларға дайындыққа тесттерді тесттер кз сайтынан ,Юстади дайындық орталығынан, Ш.Уалиханов ат.университеттен сатып алып беріп , талдаулар жасап жатыр. Мектеп әкімшілігі тарапынан жұма сайын сынама тесттер алынады. Тест нәтижелері бастапқыға қарағанда көтеріліп жатыр. Оқушыларға алгебра пәні қиын соғып тұр.Пән мұғалімі биылғы жас маман Өтеш А.Ж.-на оқушыларға есепті шығару жолын қысқаша емес, мейлінше толық түрде түсіндіру керектігі жайлы ескерту жасалды.

Ұсынымдар:

1.ББЖМ-ға дайындық жұмыстарын ата-ана ,сынып жетекші ,психолог, пән мұғалімдері болып жан-жақты жүргізіп жалғастыру .

2.Әкімшілік тарапынан сынама тесттерді алуды аптасына 2 рет қылу.

Мектеп директоры:Абдульманова Д.Ш.

**Мектеп асханасында тамақтануды ұйымдастырудың жағдайы туралы анықтама.**

Директор жанындағы кеңес отырысында мектеп асханасының жағдайы, тамақтанудың жағдайы жайлы мәселе қозғалып талқыланды. Биылғы жылы аудандық білім бөлімінен асханаға біршама техника мен жихаздар: электроплита,морозильник, микроволновка, электросамавар , ыдыс-аяқ кептіретін стеллаж, азық-түлікке шкаф , 50 данадан кружка, тарелка, қасықтар , 4 дана банкеткалар берілгені айтылды. Бастауыш сынып оқушылары мен шағын орталықтың балаларына ИП Зикенов ай сайын азық-түлікті әкеліп тұрады, оқушылардың тамақтануы бракераждық комиссия қарауында.

Мектепте ата-аналармен жүйелі жұмыс жүргізілді: ата-аналар жиналыстарында балаларды ыстық тамақпен қамту қажеттілігі түсіндірілді; мектеп оқушыларымен тамақтану мәдениетін қалыптастыру бойынша және салауатты өмір салтын насихаттау бойынша ақпараттық және тәрбие жұмыстары: оқушыларды ыстық тамақтануға қатыстыру бойынша сынып сағаттары, сыныптан тыс шаралар өткізілуде.

Оқушыларды тамақтандыру  белгіленген кестеге сәйкес жүргізіледі. Бастауыш сынып оқушыларын сынып жетекшілері асханаға алып барады және кезекші мұғалімдер тамақтану кезіндегі оқушылардың тәртібін қадағалайды.

**Ұсынымдар:**

1. Оқушылардың ыстық тамақпен қамтылуы талапқа сай деп танылсын.
2. Тамақ сапасын бақылау комисиясы жұмысын одан әрі жалғастырылсын.

Мектеп директоры: Абдульманова Д.Ш.

**Электронды журналдың толтырылу жағдайы.**

Желтоқсан айының соңында « Күнделік» электронды журнал платформасының толтырылу жағдайы тексерілді. Бұл мәселе директор жанындағы кеңесте де, әдістемелік кеңес отырысында да қаралып, бұл платформа 2025 жылдан бастап жабылып , келесі жылдан бастап « білім-сынып» сайтымен жұмыс жасайтынымыз айтылды. Сондықтан мұғалімдерге 2- тоқсанды қорытып, өздеріне қатысты барлық құжаттарды уақытылы дұрыс толтырып, түгендеулерін ескертті. Оқу ісінің меңгерушісі Балтабаева А.Е. мұғалімдерді «Білім-сынып» сайтының толтыру инструкциясымен таныстырды. Бұл сайттың өзгешеліктері айтылды. Қысқы демалыс кезеңінен алдыменен мұғалімдерге күнтізбелік-тақырыптық жоспарларын енгізе беру айтылды. 2-тоқсан қорытындысы бойынша оқушылардың барлық жеке іс қағаздары түгенделу қажеттілігі айтылды.

Ұсынымдар:

1. «Білім-сынып» сайтының толтыру ережелері бойынша жұмыстар басталсын.
2. Осы тақырыпқа байланысты әдістемелік кеңес отырысы өткізілсін.

Мектеп директоры: Абдульманова Д.Ш.

**Оқушылардың біліміндегі олқылықтарды толтыру бойынша пән мұғалімдерінің жұмыс жүйесін талдау туралы анықтама.**

Бұл мәселе педагогикалық, әдістемелік кеңес отырыстарында қаралып , мектеп бойынша әр сыныптың үлгерімінің сапа көсеткіші талданып , нашар оқитын оқушылардың тізімі анықталып, себебі талданған болатын. 2-сыныптан орташа оқитын Жолданғар Әмірханның ана тілінен де , математика сабағынан да үлгерімі нашар деуге болады.Анасына бірнеше рет айтылған, әлі күнге дейін ежіктеп оқиды, сандарды да әзер қосып алады.Өте баяу және еріншек, тез жалығады.Ал сөзге жақсы, естігенді жақсы айтып бере алады.

4-сыныпта сондай үлгере алмай жатқан оқушы жоқ. Бәрі оқи алады,есеп шығарады, тек кей оқушылар таблица кестесін ұмыта береді.

5-сыныпта Қуанышбек Мейрамбек нашар оқиды.Бұл баланың да анасымен сөйлескенбіз,бірақ анасының өзі баласының оқуына немқұрайлы қарайды, баласының оқуының маңыздылығын ең бірінші өзі түсінбейді, тек жәй уәделермен қалады. 9-сыныптағы баласы Асылбек те солай, үйде қадағалау болмағасын, мектепте алған білімін қайталамағасын, нәтиже нашар болып тұр.Асылбекпен мұғалімдер түстен кейін қосымша жұмыстар жүргізіп жатыр.Бұл балалар толық емес отбасынан шыққан, ажырасқан.

6-сыныпта сондай нашар оқитын оқушы жоқ болғанымен, Сейіт Нұрасыл орташа оқиды.Бұл оқушыға да үйде қадағалау жоқ,сосын зейіні нашар , өте баяу ұғады, әсіресе математика пәнінен қиналады.

7-сыныпта нашар оқитын оқушы жоқ.

8-сыныптан тағы да сол Қуанышбек Аяна ,бірақ ол ана ұлдарға қарағанда , үй тапсырмасын орындап келеді.Бірақ талпыныс жоқ, мұғалім сұраса айтады. Мінезі өте тұйық, балалармен көп араласпайды.Анасы да оның көп араласқанын қаламайды, соған қарамастан мұғалімдер ол қызды іс-шараларға тартып қатыстырып жатады.

9-сыныптағы Рамазан Науанға да үйде қадағалау аз.Бұл оқушыға алгебра пәні қиынға соғып жатыр,себебі база нашар.Бұл оқушымен де мұғалімдер түстен кейін қосымша жұмыстар жүргізіп жатыр.

Ұсынымдар:

1. Үлгерімі нашар оқушылар үнемі әкімшілік назарында болу.
2. Пән мұғалімдері, сынып жетекшілер, психолог осы оқушылармен қосымша жұмыстар жасау.

Мектеп директоры: Абдульманова .Д.Ш.

**2-тоқсан қорытындысы бойынша пәндік сапаға талдау жүргізу туралы.**

Бұл мәселе әдістемелік және педагогикалық кеңес отырыстарында қаралып сарапталды. Сараптама нәтижесі бойынша пайызбен есептегенде нәтиже төмендегідей:

1-сынып –жоқ

2-сынып -60 пайыз

3-сынып –жоқ

4-сынып -100 пайыз

5-сынып-50 пайыз

6-сынып-80 пайыз

7-сынып-100 пайыз

8-сынып-50 пайыз

9-сынып -50пайыз

Жалпы мектеп бойынша оқушылардың сапалық үлгерімі 74,1 пайызды құрайды , бұл көрсеткіш жаман емес, аудандық межеден жоғары. Оқушылардың оқу үлгерім көрсеткіштері гуманитарлық пәндерге қарағанда , математикалық-жаратылыстану бағытындағы пәндерден төмен болып тұр, себебі пәндер күрделі болғандықтан , кей оқушыларға қиын соғуда.

Ұсынымдар:

1.Пән мұғалімдері қабілеті нашар оқушылармен қосымша жұмыстар жүргізіп, білім сапасын көтеруге атсалысу .

2.Білім сапасын түсіріп алмай оқу жылының аяғына дейін ұстау.

Мектеп директоры: Абдульманова Д.Ш.

**МИФ апталығының өтуі туралы анықтама .**

Желтоқсан айының 12-17 күндері аралығында мектепте «Жасанды интеллекттің пайдасы» атты тақырыпта физика, математика және информатика апталығы өтті.Апталықта математика туралы қызықты 5 деректі фильм көрсетіліп, «МИФ-цифрлық сауаттылықтың кілті», «21-ғасыр көшбасшысы» , «Жас математик» тақырыбында интеллектуалды сайыстар өткізіліп, оқушылардың ой-өрісі мен танымдық белсенділіктерін жан-жақты жетілдіретін сайыстар өткізіліп , оқушыларға цифрлық дамудың барысы жайлы , математика ғылымының тарихы жөнінде, математикадағы ғылыми атаулардың пайда болуы жайлы көптеген қызықты деректер , мағлұматтар берілді. Апталықты өткізген жас маман Өтеш А.Ж. апталық соңында апталыққа белсене қатысқан оқушыларға марапаттау жасап, мақтау қағаздарын берді . Апталықтың ең ұтымды жері: мұғалім интернет желісіндегі цифрлық қосымшаларды пайдалана отыра іс-шаралар өткізуі болды.

Ұсынымдар:

1.Апталық жақсы , қызықты өткізілді.

2.Пән мұғаліміне алдағы уақытта оқушылардың өздеріне көп ізденуіне тапсырмалар беру қажеттілігі ұсынылды.

Мектеп директоры: Абдульманова Д.Ш. \

**9-сынып оқушыларымен кәсіби бағдар беру жұмысының жүргізілу барысы жайлы анықтама.**

Оқу жылының басынан бастап 9- сыныптың 6 оқушысымен мамандық таңдау, кәсіби бағдар беру, негізгі мектепті бітіргеннен кейін еңбекпен дұрыс қамтылуына бағыт беру мақсатында жыл бойы түрлі шаралар өткізіліп, одан қалды әртүрлі колледжілерден үгіт-насихат жасалып, кездесулер болып жатқаны анықталды. Атап айтсақ, Красный Яр ауылындағы көпбейінді колледжі, Көкшетау қаласындағы «Арна» колледжінен мамандар келіп оқушылармен сұхбаттар өткізді. Жуық арада бұл сыныптың оқушыларын Красный ауылындағы колледжіге экскурсияға апару жоспарланып отыр.

Әзірше , мектеп бітіруші 6 оқушының екеуі 10-сыныпта оқуларын жалғастырмақшы Көкшетау қаласының мектептеріне барып, ал қалған төртеуі колледжіге бармақшы. Үздік аттестатқа үміткер Мұханбет Нұрайым егерде осы жылы медколледжіге қабылдау болса, сонда бармақшы, егерде қабылдау болмаса, 10 –сыныпта оқуын жалғастырады. Алдағы уақытта да бұл оқушылармен жыл аяғына дейін кәсіби бағдар беру жұмысы жалғасады.

Ұсынымдар:

1.Мектеп түлектерімен кәсіби бағдар жұмысын әрі қарай жалғастыру.

2. Мектеп түлектерінің дұрыс бағыт тануына жан-жақты көмек көрсету .

Мектеп директоры: Абдульманова Д.Ш.

**Педагогтардың дарынды балалармен жұмысына талдау жасау.**

Оқу жылының басында пән мұғалімдері қабілеті жақсы , дарынды оқушылармен жұмыстардың жоспарын құрастырып , мақсаттарын айқындаған болатын.Сол жұмыстардың барысын тексеру барысында жұмыс жоспары бойынша белгіленген іс-шаралардың уақытылы дұрыс орындалмай жатқандығы анықталып, мұғалімдерге ескертулер жасалды.Оқушылар аудан көлемінде өткізіліп жатқан әртүрлі сайыстарға , олимпиадаларға қатысып, жүлделі орындар алып жатқандығымен , осы сайыстарға дайындық жұмыстары жүйелі түрде жүргізілмейтіндері анықталды, тек сайыстар болатын алдында ғана оқушыларға тапсырмалар беріліп, жұмыстар жүргізілетіні белгілі болды. Сондықтан мұғалімдерге ескертулер жасалды.

Енді оқу жылының соңында өткізілетін «Зерде» ғылыми жобалар сайысына оқушылармен келесі тақырыптар бойынша ұстаздар жобалар дайындауда:

1. Абдульманова Асемгүл Аюбаевна, бастауыш сынып мұғалімі – «Қазақтың ою-өрнегі-ұлттық құндылығымыз»тақырыбында ,оқушысы-Сейіт Інжу -4 сынып.
2. 2.Уразалина Жанар Бөгенбайқызы, денешынықтыру мұғалімі – «Ұлттық ойындардың тәрбиелік маңызы» тақырыбында , оқушысы –Қарқын Мирас -6сынып .

Ұсынымдар:

1. Дарынды балалармен жұмыс жоспарлы, жүйелі түрде жүргізіліп , нәтижеге бағытталған болу керек.
2. Дарынды балалармен жұмыстың көлемін де, оқушылар санын да арттыру керек.

Мектеп директоры: Абдульманова Д.Ш.

**Жас мамандармен жұмыстың, «Дебат»клубының жұмысының барысы жайлы анықтама.**

Биылғы оқу жылының басында мектепте келген 2 жас маман: қазақ тілі мен әдебиеті және математика пәні мұғалімдері Қайратова Мерей мен Өтеш Айболатқа тәлімгерлер тағайындалып, «Жас мамандар» мектебінің жоспары құрылған болатын.Бұл мұғалімдермен әдістемелік тұрғыдан көмектер көрсетіліп , әкімшілік тарапынан сабақтарына қатысып, ұсыныстар жасалып отырылды. Екеуі де өз пәнін жақсы меңгерген , дегенмен оқушылармен қарым-қатынастар жасап, өз білімін оқушыларға жеткізе білу , педагогикалық әдістерді тиімді қолдана білу сияқты жағдайларды әлі толық меңгермеген.Ол ,әрине , уақыт еншісінде ,бастысы екеуі де оқушылармен байланыс жасай алады, оқушыларды сабақта ұстай алады. Өздерін ұстаз ретінде жақсы жағынан көрсете біледі. Жас мамандармен жұмысты мектебіміздің ұстазы Жаукенова А.К.-на жүктеген болатынбыз. Алия Қуанышбекқызы бұл жас мамандармен белгіленген жоспар бойынша түрлі әдістемелік тренинг, коучтар өткізіп, әдістемелік кеңес отырыстарында әдістемелік тұрғыдан мұғалімдер тарапынан кеңестер айтылып , жағдаяттарға байланысты шешімдер үйретіліп отырылды. Аудандық көлемінде өз пәндері бойынша өткізілген семинарларға , жас мамандарға арналған семинарларға қатысып отырды. Сонымен қатар, бұл жас мамандарды мектептің қоғамдық істеріне, тәрбиелік іс-шараларға да тартып, мерекелік тәрбиелік жұмыстар жүктедік. Екеуі де ұжымға тез үйренісіп кетті. Тек Өтеш Айболат 3-тоқсан аяғында өз өтініші негізінде жұмыстан босатылып, еліне кетті.

Ұсыныстар:

1.Жас мамандарға әдістемелік қолдаулар үнемі жасалып, көмектер көрсетілсін.

2.Алдағы уақытта жас мамандарға ата-анамен жұмыстың қыр-сырын үйрету қажет.

Мектеп директоры: Абдульманова Д.Ш.